《苦雨》
宋代·叶茵

农事正纷纷，天时异所闻。
举头方见日，翻手又为云。
茅舍蛙分部，槐庭蚁失群。
裁成忧国疏，斋沐告吾君。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。